Wizards of Waverly Place
Wizards of Waverly Place est Propria Canalis Disney Series televisifica a Todd J. Greenwald excogitata, quae die 12 Octobris 2007 in Civitatibus Foederatis primum transmissa est. Praemium Egregii Programmatis Puerilis apud Primetime Emmy Awards 61 anno 2009 abstulit. Pellicularis seriei accommodatio, Wizards of Waverly Place: The Movie, primum televisione transmissa sicut Propria Canalis Disney Pellicula die 28 Augusti 2009, Praemium Egregii Programmatis Puerilis apud Primetime Emmy Awards 62 anno 2010 abstulit. Apparentur in serie Selena Gomez, David Henrie, et Jake T. Austin sicut tres fratres (Anglice: siblings) facultatibus magicis praediti, qui inter se certant ut solam potestatum familiarium custodiam adipiscantur. Alii principes seriei actores sunt Jennifer Stone, María Canals Barrera, et David DeLuise. Mense Iunio 2010, Canalis Disney seriem instauravit pro anno quarto et rationes pelliculae alterae ad seriem accommodatae nuntiavit. Gomez in conloquio confirmavit annum quartum fore seriei ultimum annum.